เอไอเอ ออกกรมธรรม์คูณสาม ซูเปอร์เซฟ คุ้มครอง 3 เท่า
เอไอเอ ประเทศไทย ออกกรมธรรม์ประกันภัยอุบัติเหตุส่วนบุคคล &#8220;คูณสาม ซูเปอร์เซฟ&#8221;มอบความคุ้มครอง 3 เท่าขณะเดินทางโดยรถยนต์ส่วนบุคคลในช่วงวันหยุด
4 เม.ย. 2554

เอไอเอ ประเทศไทย ออกกรมธรรม์ประกันภัยอุบัติเหตุส่วนบุคคล “คูณสาม ซูเปอร์เซฟ”มอบความคุ้มครอง 3 เท่าขณะเดินทางโดยรถยนต์ส่วนบุคคลในช่วงวันหยุด
นาย รอน แวน โอเยน ประธานเจ้าหน้าที่บริหาร บริษัท อเมริกันอินเตอร์แนชชั่นแนลแอสชัวรันส์ (เอไอเอ ประเทศไทย) เปิดเผยว่า บริษัทได้ออกกรมธรรม์ประกันภัยอุบัติเหตุส่วนบุคคล “คูณสาม ซูเปอร์เซฟ” ที่นำเสนอขายพิเศษเฉพาะช่วงวันที่ 1 เม.ย. ถึง 30 เม.ย. 2554    คุ้มครองการเสียชีวิตจากอุบัติเหตุทุกกรณี
รวมทั้ง ขณะขับขี่หรือโดยสารรถจักรยานยนต์ในวงเงิน 100% ของจำนวนเงินเอาประกันภัย ความคุ้มครองเพิ่มเป็น 200% ของจำนวนเงินเอาประกันภัยในกรณีเสียชีวิตจากอุบัติเหตุขณะเดินทางโดยรถยนต์นั่งส่วนบุคคล และรับความคุ้มครองพิเศษเพิ่มเติมอีก 100% ของจำนวนเงินเอาประกันภัย รวมทั้งสิ้นเป็น 300% ของจำนวนเงินเอาประกันภัยในกรณีที่ประสบอุบัติเหตุขณะเดินทางโดยรถยนต์นั่งส่วนบุคคลใน 15 เทศกาลวันหยุดของไทย พิเศษสำหรับผู้ที่ซื้อกรมธรรม์ “คูณสาม ซูเปอร์เซฟ” จะได้รับหนังสือคู่มือขับขี่อย่างปลอดภัยความหนา 80 หน้าฟรี 
สำหรับ รายละเอียดของกรมธรรม์ประกันภัยอุบัติเหตุส่วนบุคคล “คูณสาม ซูเปอร์เซฟ” ที่มีอัตราเบี้ยประกันภัย  2,500 บาท ให้ความคุ้มครอง ในวงเงิน 5 แสนบาทกรณีประสบอุบัติเหตุเสียชีวิต สูญเสียอวัยวะ สายตา หรือทุพพลภาพถาวรสิ้นเชิง รวมทั้งการเสียชีวิตอันเนื่องจากอุบัติเหตุขณะขับขี่หรือซ้อนท้ายรถจักรยานยนต์ ค่ารักษาพยาบาลอันเนื่องจากอุบัติเหตุในวงเงิน 6 หมื่นบาทต่อครั้ง   
ค่ารักษาพยาบาลอันเนื่องจากกระดูกแตกหักจากอุบัติเหตุ 3 หมื่นบาท  ความคุ้มครองกรณีฆาตกรรม การจลาจล หรือลอบทำร้ายในวงเงิน 2.5 แสนบาท ผลประโยชน์ความคุ้มครองเพิ่มเติมเป็น 2 เท่าของจำนวนเงินเอาประกันภัยหากเสียชีวิตขณะเดินทางโดยรถยนต์นั่งส่วนบุคคล  และความคุ้มครองพิเศษเพิ่มเติมอีก 1 เท่ารวมเป็น 3 เท่าในกรณีที่ประสบอุบัติเหตุใน 15 เทศกาลวันหยุดนักขัตฤกษ์ของไทย